google/wiki40b huggingface dataset:
Livsfarlig oppdrag

Handling

Etter ti års diplomatiske forhandlinger uten resultat beslutter Korea-veteranen John Rhodes (Hackman) å selv redde sin sønn fra militært fangenskap i Laos, og får god hjelp fra sin sønns gamle krigskammerater fra Vietnam-krigen. Med på laget er også den unge marinesoldaten Kevin Scott (Patrick Swayze), som er en idealistisk ung mann som var for ung til å delta i Vietnam-krigen, men som har sine egne motiver for å være med.

Om filmen

Filmen ble en moderat suksess i USA der temaet "amerikanske soldater i hemmelig fangenskap i Indokina", begynte å vekke en økende interesse. Samme tema taes opp i samtidige filmer som Missing in Action, med Chuck Norris, og Rambo II med Sylvester Stallone.
Her får vi se Patrick Swayze i en av sine tidligste filmroller.
Dahlske videregående skole

Dahlske videregående skole er en videregående skole i Grimstad, Aust-Agder. Dens historie starter som legatskole etablert i 1796 på grunnlag av testamentet til Peter Dahl.
Fram til august 2003 var det tre offentlige videregående skoler i Grimstad – Frivoll videregående skole (helsefag), Sørlandets Tekniske Fagskole (byggfag, mekaniske fag, elektrofag og teknisk fagskole) og Dahlske videregående skole (allmenne fag, musikk/dans/drama og salg og service). 
I 2002 besluttet fylkestinget i Aust-Agder å slå sammen skolene under navnet Dahlske videregående skole og starte prosessen med å bygge ny kombinert skole slik at all videregående opplæring i Grimstad er samlet på ett sted.

Arkivet

Arkivet etter Dahlske videregående skole befinner seg på Kuben i Arendal.
Okrosjka

Okrosjka (russisk: окрошка) er en russisk suppe basert på kvass. Den serveres kald, og består av forskjellige typer grønnsaker (som agurk og vårløk), poteter, egg og eventuelt kjøtt, typisk kalv eller pølse. Det er også vanlig å tilsette rømme.
Legenden om den hvite slange

Legenden om den hvite slange, også kjent som Madam Hvite Slange (tradisjonell kinesisk: 白蛇傳, forenklet kinesisk: 白蛇传, pinyin: Bái Shé Zhuàn, jyutping: Baak6 Se4 Cyun4, POJ: Pe̍k-siâ-tōan eller Pe̍h-siâ-tōan) er en kinesisk legende som fantes som muntlige overleveringer lenge før den ble nedskrevet. Den er blitt tema for en rekke kinesiske operastykker, i kinesisk skyggeteater, filmer (både wuxia og andre) og fjernsynsserier.
Den første gang en fiksjonalisert versjon ble utgitt på trykk synes å ha vært Den hvite jomfru stengt inne for evig i Leifengpagoden (白娘子永鎮雷峰塔) på bredden av Vestsjøen i Hangzhou i Feng Menglongs Jingshi Tongyan (警世通言), som ble skrevet under Ming-dynastiet.

Legendens grunnformer

Uten utbroderinger og i kortform forteller legenden om en ung høylærd som forelsker seg i en vakker kvinne, uten å vite at hun er en tusen år gammel hvit slange som har tatt menneskelig form. En munk griper inn for å sørge for at man overholder den gamle lov om at mennesker og åndevesener ikke må ble forelsket i hverandre, og hensetter den hvite slange i dyp søvn i Leifengpagoden.
Over århundredene har historien utviklet seg fra en skrekkhistorie til en romanse. Mannen og slangekvinnen er dypt forelsket i hverandre, men naturens lov setter bom for deres kjærlighet. Det er også flere variasjoner over temaet. I en versjon har de to møttes i et tidligere liv, de møtes ved en boddhisattvas styrelse på den brudne bro i Vestsjøen, og historien fortsetter i deres senere liv, eller den hvite slanges avkom er en reinkarnasjon av guddommen Wenchang Wang.
En annen skikkelse i legenden er den hundre år gamle grønne slange (eller en karpe som kalles den blå slange eller brune slange på grunn av sine vann- eller jord-evner) som også ble forvandlet til kvinnes form, og tjener som den hvite slangekvinnens være venn og betrodde.
Kunstgewerbemuseum

Kunstgewerbemuseum Berlin (Berlin kunstindustrimuseum) for europeisk kunsthåndverk fra middelalderen til idag, er delt på to steder: i Kulturforum Berlin på Potsdamer Platz og i Slott Köpenick. Museets samling blir regnet som en av de mest betydelige i sitt slag. Museet er ett av de statlige museene i Berlin.

Samlingene

Kunstgewerbemuseum samler europeisk kunsthåndverk fra alle stilepoker i kunsthistorien etter antikken, herunder gull- og sølvsmedarbeider, glass-, emalje- og porselenskar, møbler, tapeter, drakter og silkestoffer.
I museumsbygningen på Kulturforum leder en rundgang på en 7000 kvadratmeter stor flate, gjennom den historiske utvikling av kunsthåndverket fra middelalderen og til idag. I underetasen finnes den såkalte Neuen Sammlung (nye samling) av kunsthåndverk fra det 20. århundrets industriprodukter.

Historie

Museet ble grunnlagt i 1868 som Deutsches Gewerbe-Museum zu Berlin og var opprinnelig både en undervisningsinstitusjon og et offentlig museum. Samlingen økte betydelig i 1870-årene og det fikk sitt nåværende navn i 1879.
Deler av samlinge ble ødelagt i den andre verdenskrig og de gjenværende delen ble delt mellom Øst- og Vest-Berlin. Den østre delen ble flyttet til Schloss Köpenick i 1963, mens den vestlige samlingen først ble oppbevart i Schloss Charlottenburg og i 1985 endelig flyttet til den nye museumsbygningen i Kulturforum.
Erik Fosse

Annet

Han er også gitarist og vokalist i bandet Sagene Ring, som stort sett synger sanger om området rundt Sagene og Grünerløkka. Noen  av CD-utgivelsene: Nattas fløyel blir til stål, Sporskift, Rett opp fra elva.
Erik Fosse er president i hjelpeorganisasjonen NORWAC.
Bøkeurskog i Karpatene og gamle bøkeskoger i Tyskland

Oppføring på listen

De slovakiske og ukrainske bøkeurskogene i Karpatene ble oppført på UNESCOs liste i 2007. Ytterligere fem gamle bøkeskoger i Tyskland ble ført på listen i 2011.
Hovlandsnuten Opp

Eksterne Referanse

Boka MotbakkeMoro av Kristin Roset ISBN 978-82-8212-001-2
Prismognathus prossi

Utseende

Hannen er en middelsstor (21-32 millimeter), blank, svart hjortebille. Hannen har forholdsvis korte, kraftige, kniveformede, sagtakkede kjever som er oppoverbøyde sett fra siden. Hodet er firkantet, med et lite utskudd over hvert fasettøye. Pronotum er tydelig innsnevret ved roten. Kroppen er blank, knapt synlig punktert. Hunnen ligner hannen bortsett fra at den ikke har de forstørrede kjevene og er noe blankere.

Levevis

Larvene utvikler seg i råtne trestammer.

Utbredelse

Arten er utbredt i Tibet.
Desert Eagle

I populærkulturen

Våpenet har blitt brukt i hundrevis av filmer, blant andre Eraser og Last Action Hero, og videospill som Counter-Strike, Far Cry 2 og Grand Theft Auto V.
Gnome Lambda

Gnome 7 Lambda var en fransk konstruert, syv-sylindret, luftkjølt roterende motor som ble bygget på lisens i Storbritannia og Tyskland. 
Bare litt under 1 000 enheter ble bygget i Storbritannia, majoriteten (967) av Daimler Company i Coventry. En 14-sylindret variant var kjent som  Gnome 14 Lambda-Lambda.
I Tyskland lisensbygde Motorenfabrik Oberursel den syv-sylindrede motor som Oberursel U.0 Og kopierte senere den 14-sylindrede og kalte den Oberursel U.III.

Museale motorer

En original Gnome 7 Lambda motor er innstallert i Sopwith Tabloid replika, utstillt i Grahame-White hallen i Royal Air Force Museum London.
Overstyrmann

Overstyrmann er den dekksoffiser som har rang nest etter skipsfører på ett skip og overtar kommandoen dersom skipsfører blir ute av stand til å ivareta sine plikter.
For å tjenestegjøre som overstyrmann på passasjerskip, lasteskip større enn 15 meter, fiskefartøy større enn 10,67 meter, samt på lektere, kreves det relevant kompetansesertifikat for dekksoffiser.
Stillingen innebærer hovedansvar for laste- og losseoperasjoner, og behandling av last. Overstyrmann har også ansvar for skipets stabilitet, administrativt arbeid, samt sikkerhet og vedlikehold på dekk. Ofte er overstyrmann også medisinsk ansvarlig om bord.
Nansen-Expressen

Nansen-Expressen er en utforløype for terrengsyklister (downhill). Nansen-Expressen ligger i Stavåsen i Elverum og starter på koordinatene 60°55'17.13"N/ 11°34'31.66"Ø. Den går 1 km i lettsyklet, til tider litt teknisk krevende skogsterreng og tar deg ned 99 raske høydemeter. Snittfarten i Nansen-Expressen ligger normalt på rundt 25 km/t, og toppfarten rundt 40 km/t.
Nansen-Expressen er delt inn i følgende seksjoner: «Inngangen», «Hogstfeltet», «Løvskogen», «Steinpartiet», «Trollskogen øvre», «Trollskogen nedre», «Lysløypa» og «Flytstien i Gaffa».
Nansen-Expressen har fått sitt navn fra Norges beste Fritjof Nansen-imitator Roy Ripe, en av landets fremste utfor/enduro/sti-syklister. Ripe åpnet segmentet den 17.august 2013, med tiden 2:40. En rekord som for øvrig sto i 5 uker før den den 24.september 2013 ble slått med tiden 2:25. Gjeldende rekord i skrivende stund er 2:15, og Ripes 2:40 står på en 5.-plass. Sterke stemmer hevder at Ripe vil gjøre sitt for å ta tilbake rekorden inneværende sesong (2014).
Det russiske kunstakademiet

Det russiske kunstakademiet, også kjent som Sankt Petersburgs kunstakademi, Det keiserlige kunstakademi eller Repina, er et kunstakademi som ligger i St. Petersburg. Det ble grunnlagt i 1757.
Katarina den store ga institusjonen navnet Det keiserlige kunstakademi i 1764 og utnevnte samtidig dets første rektor; Alexander Kokorinov, som også fikk i oppdrag å tegne et nytt bygg for akademiet.
Det tok 25 år å konstruere det nyklassisistiske byggverket. Arkitekt Konstantin Thon var ansvarlig for en overdådig dekor av interiøret. Han har også tegnet bryggekanten foran bygningen og smykket den ut med to 3000 år gamle sfinkser som ble fraktet fra Egypt.
Volkswagen ID.3

Volkswagen ID.3 (2019–) er en elektrisk familiebil fra tyske Volkswagen.
Den er den første i fabrikkens ID-serie. «ID» betyr «Intelligent Design» mens «3» antyder at dette er det tredje skiftet etter storselgerne Volkswagen Boble og Volkswagen Golf.
ID.3 ble først vist på Frankfurt Motor Show den 9. september 2019.  Den vil bli solgt i Norge fra år 2020 med en antatt startpris for enkleste variant på kroner 330 000, tre batteristørrelser og ingen firehjulsdrift.
Rugosophysis

Utseende

Store til meget store (gjerne 40-80 millimeter), avlange, brunlige trebukker. Hodet har ikke spesielt store kjever, antennene er kraftige. Antennenes første ledd er tykt og omtrent sylindrisk, det andre leddet lite og knappformet, det tredje leddet er langt, lett buet og ganske tykt, de påfølgende leddene mye tynnere. Pronotum har skarpe pigger langs ytterkanten. Dekkvingene er lii flate, uten opphøyde ribber eller punktrader, på farge lyst gulbrune eller rødbrune. Beina er lange og tynne, legger og lår med små, skarpe pigger.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten lever i Sørøst-Asia. Fire av de fem kjente artene lever på Filippinene, den femte på Molukkene.
Margaret av Connaught

Bakgrunn

Den britiske prinsessen Margaret, med kallenavnet «Daisy», var datter av prins Arthur av Storbritannia, hertug av Connaught og prinsesse Luise Marguerite av Preussen. Prins Arthur var sønn av dronning Victoria av Storbritannia.

Ekteskap med prins Gustav Adolf av Sverige

15. juni 1905 giftet hun seg med prins Gustav Adolf av Sverige, hertug av Skåne. Parets første møte fant stedi Kairo i begynnelsen av 1905. Frieriet skjedde bare noen dager etter det første møtet. Bryllupet ble feiret i England St. Georges kapell på Windsor Castle, åtte dager etter unionsoppløsningen. Paret tilbragte sin bryllupsreise på Irland og ankom Sverige den 8. juli 1905.
Prinsesse Margaret ble prinsesse av Sverige og hertuginne av Skåne, og tok i bruk den svenske varianten av navnet sitt, Margaretha. I 1907 ble ekteparet kronprins og kronprinsesse av Sverige.
Kronprinsesse Margaretha arbeidet aktivt under den første verdenskrigen. Hun startet opp en syforening til støtte for Røde Kors, organiserte en stearinlysinnsamling da parafinforsyningene tok slutt, og hjalp til med å få sendt private brev slik at slektninger som var blitt geografisk spredt fant hverandre igjen.
Den 1. mai 1920 døde hun uventet av en øreinfeksjon som utviklet seg med ondartede vannkopper, pussdannelse i sinus maxillaris og blodforgiftning. Hun var da gravid med sitt sjette barn. Kronprinsesse Margaretha ble 38 år gammel. Hun døde før sin svigerfar kong Gustav V, og derfor ble hun aldri dronning av Sverige. Hennes mann ble senere gift med Louise Mountbatten som ble dronning av Sverige som dronning Louise.
Katerinaella

Utseende

En middelsstor, slank, brunrød og svart trebukk med forkortede dekkvinger. Hode, antenner, bein og pronotums forkant er svarte, pronotum og dekkvinger (sistnevnet mørkere i spissen) brunrøde. Oversiden er kledt med lyse, oppstående hår. Antennene er tynne, nesten så lange som kroppen, ikke påfallende utvidet mot spissen. Pronotum er tønneformet. Dekkvingene er tydelig innsvingende på sidene, dekker rundt en tredjedel av bakkroppens lengde. Beina er ganske lange, lårene tydelig klubbeformede.

Utbredelse

Arten er bare kjent fra Costa Rica.
Balham (London)

Historie

Stedet ble etablert en gang på 700-tallet i angelsaksisk tid som Baelgenham. Det daværende stedsnavnet hadde antagelig en betydning i retningen av «rund eller avrundet inngjerding» da skogen dekket det meste av området. Balham Hill og Balham High Road følger den romerske veien Stane Street, som gikk til Chichester og nå inngår i A24. På 1600-tallet ble det omtalt på kart som Ballam, Balham Hill eller Balham Manor. Landsbyen lå da i sognet Streatham. Det forble en ubetydelig grend fram til midten av 1770-tallet da de første store husene for rike londonborgere begynte å komme på Balham Hill. Utviklingen til det moderne Balham begynte etter at Balham stasjon ble åpnet i 1856.
Siden 1950-tallet har Balham vært et tyngdepunkt for det polske samfunnet i London. White Eagle Club er et aktivt polsk samfunnshus, med tradisjonell dansekveld på lørdager som trekker mennesker fra hele byen. På den andre siden av veien fra klubben ligger en katolsk kirke hvor polsk er liturgisk språk. Andre nasjonaliteter som er sterkt representert i området er somalere, pakistanere og brasilianere.
Aceguá (Uruguay)

Geografi

Byen aksjer gater med den brasilianske tvilling byen Aceguá i Rio Grande do Sul.

Historie

Aceguá ble grunnlagt i 24. april 1863.

Økonomi

Husdyr og meieri er viktig for økonomien i byen.

Sikkerhet

Byen har en provinsiell politistasjon.

Transport

Ruta 8 forbinder Aceguá med Melo, Treinta y Tres, Mariscala, Pirarajá, Minas, Pando og Montevideo (430 km).
Bristol stool scale

Bristol stool scale, også kalt Bristol stool chart eller Bristol skala, er et medisinsk apparat designet for å være i stand til å klassifisere teksturen og formen til menneskelig avføring i syv forskjellige kategorier. Den ble utviklet av forskningsduoen Heaton og Lewis ved universitetet i Bristol og ble først publisert i det vitenskapelige tidsskriftet Scandinavian Journal of Gastroenterology i 1997. Krakk form avhenger av hvor lenge den har vært i tykktarmen.
Maqu

Maqu (kinesisk: 玛曲县; pinyin: Mǎqū Xiàn) er et fylke i provinsen Gansu i Folkerepublikken Kina. Det ligger i det autonome prefekturet Gannan for tibetanerne.
Befolkningen var på 36 213 i 1999.
Från nu till evighet

Från nu till evighet er et musikkalbum med Carola, utgitt 17. mai 2006. Albumet lå to uker på VG-lista og endte med 25.-plass som beste plassering.
Kommunestyre- og fylkestingsvalget 2011/Aust-Agder

Kommunevise kommentarer

Fargekoder for partia:

Fylkestingsvalget

For første gang på atten år blei det valgt en fylkesordfører fra Høyre i Aust-Agder. Bjørgulv S. Lund overtok etter Laila Øygarden (A). Jon-Olav Strand (KrF) blei valgt til fylkesvaraordfører.
Dylan Moran

Biografi

Moran ble født og oppvokst i byen Navan i Meath, Irland. Der sluttet han på skolen som sekstenåring og tilbrakte de neste fire årene som mislykket poet. Som 20-åring overvar han en forestilling med irske komikere (deriblant Ardal O'Hanlon) på «The Comedy Cellar» i Dublin, og bestemte seg for å satse på denne grenen. I 1993 vant han Channel 4 sin «So You Think You Are Funny»-pris under Edinburgh Festivalen, og i 1996 ble han den yngste som noen gang har vunnet «The Perrier Award» (i en alder av 24) på samme festival. I 1997 dro han på sin første turné i Storbritannia med showet Gurgling For Money.
Mens han fortsatte som standup-komiker, fikk han en av hovedrollene i BBC-serien How Do You Want Me? i 1998. Serien varte bare to sesonger, men i 1999 fikk han en mindre rolle i filmen Notting Hill. Men sitt store skuespillergjennombrudd kom først med den BAFTA-vinnende serien Ei selsom sjappe (Black Books), en serie han selv skapte sammen med Graham Linehan. Første sesong ble sendt i 2000 på Channel 4, og Moran avsluttet selv serien etter den tredje sesongen som ble sendt 2004. Samme år spilte han rollen som David i den romantiske zombiekomedien Shaun of the Dead.

Privat

Dylan Moran bor for tiden i Edinburgh med kone og to barn, og er kjent for å være veldig tilbakeholden med opplysninger om sitt personlige liv.
Sabatini

Sabatini er et geologisk område i provinsen Lazio i Italia og restene etter et intenst vulkanisk område som startet for omtrent 600 000 år siden, hovedsakelig pyrkolastiske og freatiske utbrudd som har dannet former som maarer frem til omtrent 100 000 år siden. Dette inkluderer Braccianosjøen, den største strukturen i Sabatinikomplekset. Andre komponenter i Sabatinikomplekset er Monte Rocca Romana, Monti della Tolfa, Monte Soratte og lenger sør Monti Cornicolani.
Svartrødstjert

Utbredelse

Arten er rødlistet i Norsk rødliste for arter 2015, til Sårbar (VU). Kategorien skulle egentlig vært Sterkt truet (EN) hvis man bare så på Norge, men så ble den satt ned et trinn til VU fordi det går bra med arten i Sverige - og man anser at arten vil kunne innvandre fra Sverige hvis den blir borte hos oss.
Jinjiang (Chengdu)

Jinjiang (kinesisk: 锦江区; pinyin: Jǐnjiāng Qū) er et bydistrikt i provinsen Sichuan. Det ligger under den subprovinsielle by Chengdu. Jinjiang har et areal på 61,12 km² og teller ca. 390 000 innbyggere (2003).
Bjørkefrostmåler

Utseende

Hunnen kan ikke fly, vingene er bare små utvekster. Hannens forvinger er lys-brune og har ofte en svakt rødaktig fargenyanse. Den har et mørkt, bredt band på midten og noen smale svakt brunlige bånd på hver side. Bakvingene er lysere og mer jevnt hvitt farget. Vingespennet er 28-32 millimeter. 
Bjørke frostmåler ligner liten høstmåler, men har generelt et litt mer tydelig mønster på forvingene. Bakvingene er lysere nesten hvite.

Levevis

Sommerfuglen har en ett-årig livssyklus, med flygetid i oktober og november. De første er normalt på vingene etter den første frostnatten. Om dagen sitter de på en trestamme eller et annet sted. Ofte tiltrekkes de lys og kan finnes ved utelamper.  
Den vingeløse hunnen kryper opp langs stammen på løvtrær som bjørk, pil  og bøk. Den søker ut mot greiner og kvister. Om natten sender hun ut et feromon (luktstoff) som tiltrekker seg hannene. Parringen og eggleggingen finner sted på greiner i tretoppene. Eggene overvintrer. 
Om våren klekker eggene samtidig som løvet spirer. Larvestadiene er i juni og første delen av juli. Larven skjuler seg ofte om dagen i blad som er spunnet sammen. Utvokste larver søker ned i skogbunnen. Ofte slipper de seg ned via en spinntråd. Nede i skogbunnen spinner de en kokong av spinntråd. I den tette kokongen har de sitt puppestadium. Den voksne sommerfuglen klekkes om høsten.

Utbredelse

Bjørkefrostmåler er utbredt i lavlandet over hele det sørlige Norge og finnes nord til Troms.  Arten er også utbredt i store deler av Europa og østover i Asia.

Skadedyr

Bjørkefrostmåler har bjørk som sin viktigste vertsplante og kan opptre med masseangrep.  Dens betydning som skadedyr i Norge er uklar.
Charmontinae

Utseende

Små, spinkle, mørke snyltevepser. Hunnene har et langt eggleggingsrør.

Levevis

De er parasitoider som snylter på larver av sommerfugler med et skjult levevis inne i planter.
Lesernes Bokpris

Lesernes Bokpris (Dansk tittel: Læsernes Bogpris) er en Danmark litteraturpris innstiftet av Danmarks Biblioteksforening og Berlingske Tidende i 2003.
Årets nominerte bøker velges ut av Berlingske Tidendes litteraturredaksjon. Vinnerne kåres ved hjelp av elektronisk avstemning blant landets lesere og brukere av bibliotekene. Med prisen følger DK 50 000.
Komposittvideo

Komposittvideo er en betegnelse for et sammensatt, analogt videosignal som inneholder komponenter av farge-, lysintensitet- og synkroniseringsinformasjon. Signalet transporteres i ett trådpar og benyttes blant annet for å transportere videosignaler mellom opptaksutstyr og skjerm/mottager. Til denne forbindelsen benyttes oftest gule RCA-kontakter og plugger.
Transportmetoden var først utviklet for svart/hvitt TV, men ble senere utvidet til også å kunne transportere fargesignaler. Dette ble gjort ved å utnytte ubrukt (eller lite utnyttet) plass i det transporterte frekvensspekteret. På denne måten kunne også et gammelt svart/hvitt fjernsyn motta fargefjernsynssignaler uten å bli forstyrret av fargene. Som en bieffekt av dette kunne høyfrekvent svart/hvitt-informasjon av og til dukke opp som farger på fargemottagere.
Komposittvideo blir noen ganger kalt CVBS, som kan bety «Color, Video, Blank og Sync»; «Composite Video Baseband Signal»; «Composite Video Burst Signal» eller «Composite Video with Burst and Sync».
Signalet er vanligvis i et standardformat som NTSC, PAL eller SECAM. Det er en sammensetning av tre kildesignaler kalt Y, U og V (sammen kalt YUV) og synkroniseringspulser. Y representerer bildets lysstyrke, eller luminans, og synkroniseringen så det alene kan vises som et svart-hvittbilde. U og V representerer fargetoner og metning. De blir først mikset med to ortogonale (uavhengige) faser av en bærebølge slik at de sammen utgjør et signal kalt krominans. Y og UV blir deretter kombinert til et signal. Siden Y er et basisbåndsignal og UV er mikset med en bærebølge, blir dette det samme som frekvensdelt multipleksing.
Komposittvideo kan enkelt bli sendt på forskjellige kringkastingskanaler ved å modulere det på en bærebølge. Flere hjemmevideoformater bruker også kompositt for bilde; Laserdisc lagrer bilde som et rent komposittsignal mens VHS bruker en noe modifisert versjon. Avspillerne lar brukeren velge mellom enten å bruke signalet direkte eller å modulere det inn på en bærebølge slik at det kan brukes på TV-ens antenneinngang. Ren komposittvideo blir ofte overført med en gul RCA-kontakt. BNC-kontakter og bedre koaksialkabler blir ofte brukt på profesjonelt utstyr. I Europa brukes ofte SCART istedenfor RCA.
Eldre apparater som kobles til TV-en, som videspillere, spillkonsoller og datamaskiner fra 1980-årene, bruker ofte komposittvideo. Dersom TV-mottakeren mangler tilkobling for komposittvideo, kan signalet kan bli modulert inn på en bærebølge og gjøres om til en radiofrekvens (RF), Dette gjøres med en ekstern boks som kalles RF-modulator og signalet fra denne kobles til antenneinngangen på TV. I Nord-Amerika brukes ofte kanal tre og fire og i Europa kanal 36. En del apparater, som videospillere, har slike innebygd. Det er ingen grunn til å gå veien om antennesignal (RF) dersom enhetene har tilkoblinger for komposittvideo eller S-Video.
Nyere enheter i dag, brukes for det meste HDMI, noe som gjør komposittvideo lite brukt i dag.
Turbo-folk

Turbo-folk er en musikals under-sjanger som oppstod på Balkan tidlig på 90-tallet. Det blir som oftest assosiert med Serbia, Bosnia-Hercegovina og Montenegro, men er også veldig populært i de øvrige tidligere jugoslaviske republikkene, Kroatia, Makedonia, mens det ikke er like populært i Slovenia. Turbo-folk er også representert i Bulgaria, Tyrkia og Hellas. Det er også populært i Romania, der det er kjent som manele. Som navnet tilsier, er det en moderne versjon av folkemusikk, ofte med innslag av elektroniske musikkinstrumenter.
Vassgropraktvikler

Utseende

En ganske liten (vingespenn 11-14 millimeter) vikler, okerfarget med to lyse og et mørkbrunt tverrbånd i forvingen.

Levevis

Larven utvikler seg på vassgro (Alisma plantago-aquatica). De voksne sommerfuglene flyr i juni-august, fra solnedgang og utover natten.

Utbredelse

I Norge er artens næringsplante sjelden og denne vikleren er bare kjent fra to dammer, i Farsund i Vest-Agder og i Sarpsborg i Østfold. Begge lokalitetene er vurdert som truet av gjenfylling, og arten er derfor klassifisert som kritisk truet (CR) på den norske rødlisten fra 2010.